Так, валанцёрскай дапамогі чакаюць Віцебскі прытулак часовага знаходжання на вул. Залатагорскай. Сюды нашыя валанцёры прыходзяць ужо не адзін год. Тут знаходзяцца дзеці ад 3 да 16 год. Знаходзяцца яны тут некаторы час – звычайна ад месяца да года. Гэта свайго роду “перавалачны пункт”, дзе дзеці чакаюць альбо на адпраўку ў дзіцячы дом альбо на вяртанне ў сваю сям’ю (у тым выпадку, калі бацькі выправіліся – напрыклад, перасталі піць і ўладкаваліся на працу). Праверка хатніх заданняў, творчыя заняткі (маляванне, лепка з пластыліну і г.д.), гульні і проста адорванне дзяцей сваім цяплом і сяброўствам – усё гэта чакае валанцёраў у гэтым прытулку. Праца знойдзецца для кожнага па яго ўпадабаннях! (+375295180909 Віка)